KYK: Bekende Langebaan-restaurant brand | Netwerk24
Deur Meghan Lawrence 07 Augustus 2019 12:21
'n Bekende restaurant in Langebaan in die Weskus het Woensdagoggend gebrand nadat daar moontlik 'n gaslekkasie was.
Die brandweerdienste het die brand by navraag aan Netwerk24 bevestig en sê die Saldanha-branddienste is na die toneel waar die Driftwoods-restaurant gebrand het omdat Langebaan nie hul eie brandweerdienste het nie.
Die bekende Driftwoods-restaurant het Woensdagoggend gebrand. Foto: Facebook/ Lee-Ann van Riel
"Ons vermoed dis 'n gaslekkasie," is aan Netwerk24 gesê.
Eileen Redelinghuys het gesê haar suster Linette Thurling het ontbyt in Pearly's-restaurant langsaan Driftwoods geëet toe hulle aangesê is om dadelik die gebou te verlaat omdat dit brand.
Die brandweerdienste het gesê hul woordvoerder is nie tans beskikbaar nie omdat hy na die toneel is.
Sosialemediagebruikers het Woensdagoggend foto's van die brand op sosiale media gedeel.
Sosialemediagebruikers het foto's van die brand op Facebook gedeel. Foto: Warren Williams
Die Driftwoods-restaurant in Langebaan het Woensdagoggend gebrand. Foto: Warren Williams/Facebook
Meer oor: Langebaan | Brand